ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670043262 

ขอเสนอความคิดเห็นเกี่ยวกับไม่เห็นด้วยเกี่ยวกับ ร่างข้อบัญญัติกรุงเทพมหานคร เรื่อง การควบคุมการเลี้ยงหรือปล่อยสัตว์ เนื่องจากตามที่สภากรุงเทพมหานครให้ความเห็นชอบเกี่ยวกับร่างข้อบัญญัติกรุงเทพมหานคร เรื่อง การควบคุมการเลี้ยง ฯ ซึ่งสาระสำคัญ ของข้อบัญญัติฯ ที่ประชาชนไม่เห็นด้วย คือ การจำกัดจำนวนสัตว์เลี้ยงตามขนาดของที่อยู่อาศัย เพราะไม่สามารถแก้ไขปัญหาการเลี้ยงสัตว์ได้ ยกตัวอย่างเช่น มีประชาชนเลี้ยงสุนัข จำนวน 1 ตัว แต่เจ้าของไม่ดูแลปล่อยออกมาด้านนอกวิ่งไล่กัดประชาชนที่สัญจรผ่าน หรือออกมากัดสัตว์เลี้ยง หรือกัดทรัพย์สินได้รับความเสียหาย กับประชาชนที่เลี้ยงสัตว์เลี้ยง จำนวน 20 ตัว เจ้าของเลี้ยงดูเป็นอย่างดี มีรั้วกั้น ไม่ให้สุนัขออกไปสร้างความเดือดร้อนบุคคลอื่น เป็นต้น ซึ่งจากตัวอย่างข้างต้นปัญหาจากการเลี้ยงสุนัขมิได้ขึ้นอยู่กับจำนวนของสัตว์ แต่อยู่ที่เจ้าของที่มีการดูแล ใส่ใจ และรับผิดชอบต่อสังคมมากกว่า รวมทั้งหากมีการจำกัดจำนวนสัตว์จะทำให้เจ้าของที่สัตว์เลี้ยงจำนวนมากเกรงว่าจะผิดกฎหมายนำสัตว์เลี้ยงไปปล่อยจะเกิดปัญหาสัตว์จรจัดมากขึ้น จึงเห็นว่าควรเพิ่มโทษสำหรับผู้เลี้ยงสัตว์มากกว่าหากมีการเลี้ยงแล้วสร้างความเดือดร้อนให้กับสังคม รวมทั้งกรณีที่กำหนดให้เจ้าของลงทะเบียนนำสัตว์เลี้ยงมาฝังไมโครชิพ ก็ไม่เห็นด้วย เพราะเจ้าของสัตว์เกรงว่าสัตว์จะเกิดอันตราย บาดเจ็บ จึงเห็นว่าควรมีการแก้ไขร่างข้อบัญญัติกรุงเทพมหานคร ใหม่อีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata